# Luskad ar stadoù distag diouzh ar bloc'hoù

Luskad ar stadoù distag diouzh ar bloc'hoù (diwar skouer an alamaneg) pe Luskad ar broioù didu zo ur forom a 120 stad ha n'emaint ket a-du gant pe a-enep unan eus ar bloc'hoù galloud. Goude Aozadur ar Broadoù Unanet ez eo ar brasañ strollad stadoù er bed
Kregiñ a reas al luskad goude Brezel Korea, evel ur striv a-berzh broioù zo da gempouezañ disparti prim ar bed e-pad ar Brezel yen, ma oa savet bloc'hoù disheñvel gant daou c'halloud bras a loc'he ur politikerezh da sachañ ar peurrest eus ar bed en unan eus ar c'hampoù. An URSS e oa ar c'hentañ anezhe, e penn ar bloc'h komunour hag e hini Pakt Varsovia, hag egile e oa strollad ar stadoù kapitalour a-du gant Stadoù-Unanet Amerika, en o zouez kalz izili eus Aozadur ar Feur-emglev Norzh-Atlantel. E 1961, hervez ar pennaennoù divizet e Kuzuliadeg Bandung e 1955, e oa diazezet Luskad ar stadoù distag en un doare fetis e Beograd, e Yougoslavia, war atiz prezidant Yougoslavia, Tito, kentañ ministr India, Jawaharlal Nehru, prezidant Egipt, Gamal Abdel Nasser, prezidant Ghana, Kwame Nkrumah, ha prezidant Indonezia, Sukarno
Heuliet e voe gant Kentañ emvod ar pennoù stad eus Luskad ar broioù distag diouzh ar bloc'hoù. An droienn non-aligned movement a anadas da gentañ da vare ar bempvet emvod e 1976. Ar broioù a gemere perzh en emvod a voe disklêriet "izili al luskad". Termenet e voe pal an aozadur gant Fidel Castro en e zisklêriadenn en Havana e 1979 : asuriñ "an dizalc'hded vroadel, ar riegezh, anterinder an tiriad ha surentez ar broioù distag diouzh ar bloc'hoù" en o "stourm a-enep an impalaerouriezh, an drevadennouriezh, an nevez trevadennouriezh, ar ouennelouriezh, hag holl seurtoù tagadenn estren, dalc'herezh, mestroni, emelladenn pe hegemoniezh koulz hag a-enep politikerezh ar galloudoù bras hag ar bloc'hoù".
Bodañ a ra al luskad tost an div drederenn eus izili ar Broadoù Unanet ha 55% eus poblañs ar bed. Un niver bras eus ar broioù en aozadur a vez sellet oute evel broioù o tiorren pe Stadoù eus an Trede bed, daoust ma'z eus ivez un niver a vroioù diorroet.
Kendalc'het en deus al luskad da vezañ oberiant a-hed ar brezel yen, daoust da veur a vrezel etre an izili, ha daoust da izili zo da ziorren liammoù startoc'h gant an URSS, Sina, pe ar Stadoù-Unanet. Abaoe diwezh ar Brezel yen, e 1992, en deus klasket al luskad diorren liammoù lieskostezel ha darempredoù koulz hag unaniezh etre ar broioù o tiorren, e-touez broioù ar Su dreist-holl.

## Kuzuliadegoù

Kuzuliadeg pennoù Stad pe gouarnamant ar broioù distag eus ar bloc'hoù, a vez graet anv anezhi alies evel Kuzuliadeg luskad ar broioù didu eo an emvod pennañ eus al luskad ha dalc'het e vez bep an amzer :
| | Deiziad | Bro degemer | Kêr degemer | Lugan |
| 1añ | 1–6 a viz Gwengolo 1961 | Yougoslavia | Beograd | |
| 2vet | 5–10 a viz Here 1964 | Egipt | Kaero | |
| 3de | 8–10 a viz Gwengolo 1970 | Zambia | Lusaka | |
| 4vet | 5–9 a viz Gwengolo 1973 | Aljeria | Aljer | |
| 5vet | 16–19 a viz Eost 1976 | Sri Lanka | Colombo | |
| 6vet | 3–9 a viz Gwengolo 1979 | Kuba | La Habana | |
| 7vet | 7–12 a viz Meurzh 1983 | India | New Delhi | |
| 8vet | 1–6 a viz Gwengolo 1986 | Zimbabwe | Harare | |
| 9vet | 4–7 a viz Gwengolo 1989 | Yougoslavia | Beograd | |
| 10vet | 1–6 a viz Gwengolo 1992 | Indonezia | Jakarta | |
| 11vet | 18–20 a viz Here 1995 | Kolombia | Cartagena | |
| 12vet | 2–3 a viz Gwengolo 1998 | Suafrika | Durban | |
| 13vet | 20–25 a viz C'hwevrer 2003 | Malaysia | Kuala Lumpur | |
| 14vet | 15–16 a viz Gwengolo 2006 | Kuba | La Habana | |
| 15vet | 11–16 a viz Gouere 2009 | Egipt | Charm el-Cheikh | Kengred etrebroadel evit ar peoc'h hag an diorroadur |
| 16vet | 26–31 a viz Eost 2012 | Iran | Tehran | Ar peoc'h padus dre ur gouarnamant hollek a-gevret |
| 17vet | 13–18 a viz Gwengolo 2016 | Venezuela | Porlamar | Peoc'h, riegezh ha kenskoazell evit an diorroadur |
| 18vet | 25–26 October 2019 | Azerbaidjan | Bakou | |
| 19vet | Dibenn 2023 | Ouganda | - | |

## Kadoridi

Dilennet e vez ur c'hadoriad e pep kuzuliadeg. Ar burev kenurzhiañ, diazezet ivez er Broadoù Unanet, eo ar benveg pennañ a dalvez da ren labour task forces, bodadoù ha strolladoù labour al luskad.
| Kadoriad | Bro a brezid ar guzuliadeg) | Strollad politikel | Eus | Da |
| Josip Broz Tito (1892–1980) | Yougoslavia | Kevre komunisted Yougoslavia | 1961 | 1964 |
| Gamal Abdel Nasser (1918–1970) | Patrom:Republik Arab Unanet | Unaniezh sokialour arab | 1964 | 1970 |
| Kenneth Kaunda (1924–2021) | Zambia | Strollad broadel nanet evit an dizalc'hiezh | 1970 | 1973 |
| Houari Boumediène (1932–1978) | Aljeria | Kuzul dispac'hel | 1973 | 1976 |
| William Gopallawa (1896–1981) | Sri Lanka | dizalcʼh | 1976 | 1978 |
| Junius Richard Jayewardene (1906–1996) | Sri Lanka | Strollad broadel unanet | 1978 | 1979 |
| Fidel Castro (1926–2016) | Kuba | Strollad komunour Kuba | 1979 | 1983 |
| Neelam Sanjiva Reddy (1913–1996) | India | Strollad Janata | 1983 | 1983 |
| Zail Singh (1916–1994) | India | Kendalc'h broadel India | 1983 | 1986 |
| Robert Mugabe (1924–2019) | Zimbabwe | ZANU-PF | 1986 | 1989 |
| Janez Drnovšek (1950–2008) | Yougoslavia | Kevre komunourien Yougoslavia | 1989 | 1990 |
| Borisav Jović (1928–2021) | Yougoslavia | Strollad sokialour Serbia | 1990 | 1991 |
| Stjepan Mesić (ganet e 1934) | Yougoslavia | Unaniezh demokratek Kroatia | 1991 | 1991 |
| Branko Kostić (1939–2020) | Yougoslavia | Strollad demokratek sokialourien ar Montenegro | 1991 | 1992 |
| Dobrica Ćosić (1921–2014) | Yougoslavia | Dizalc'h | 1992 | 1992 |
| Suharto (1921–2008) | Indonezia | Golkar | 1992 | 1995 |
| Ernesto Samper (ganet e 1950) | Kolombia | Strollad frankizour Kolombia | 1995 | 1998 |
| Andrés Pastrana Arango (ganet e 1954) | Kolombia | Strollad mirour Kolombia | 1998 | 1998 |
| Nelson Mandela (1918–2013) | Suafrika | Kendalc'h broadel afrikan | 1998 | 1999 |
| Thabo Mbeki (ganet e 1942) | Suafrika | Kendalc'h broadel afrikan | 1999 | 2003 |
| Mahathir Mohamad (ganet e 1925) | Malaysia | Aozadur broadel unanet Malaysia | 2003 | 2003 |
| Abdullah Ahmad Badawi (ganet e 1939) | Malaysia | Aozadur broadel unanet Malaysia | 2003 | 2006 |
| Fidel Castro (1926–2016) | Kuba | Strollad komunour Kuba | 2006 | 2008 |
| Raúl Castro (ganet e 1931) | Kuba | Strollad komunour Kuba | 2008 | 2009 |
| Hosni Mubarak (1928–2020) | Egipt | Strollad broadel demoktratek | 2009 | 2011 |
| Mohamed Hussein Tantawi (1935–2021) | Egipt | Dizalc'h | 2011 | 2012 |
| Mohamed Morsi (1951–2019) | Egipt | Strollad Frankiz ha Justis | 2012 | 2012 |
| Mahmoud Ahmadinejad (ganet e 1956) | Iran | Kevredad saverien Iran islamek | 2012 | 2013 |
| Hassan Rouhani (ganet e 1948) | Iran | Moderation and Development Party | 2013 | 2016 |
| Nicolás Maduro (ganet e 1962) | Venezuela | Strollad sokialour unanet | 2016 | 2019 |
| Ilham Aliyev (ganet e 1961) | Azerbaidjan | Strollad Azerbaidjan nevez | 2019 | 2023 |

## Notennoù

* ↑ Diwan, Geriaoueg an eil derez, "Istor-Geografiezh-Ekonomiezh"
* ↑ NAM Members & Observers.
* ↑ About NAM. Non Aligned Movement.
* ↑ Nehru, Jawaharlal (2004). Jawaharlal Nehru.: an autobiography.. Penguin Books. ISBN 9780143031048. OCLC 909343858.
* ↑ Non-Aligned Movement | Definition, Mission, & Facts (en).
* ↑ Mukherjee, Mithi (2010). "'A World of Illusion': The Legacy of Empire in India's Foreign Relations, 1947-62.". The International History Review 32: 2 (2): 253–271. DOI:10.1080/07075332.2010.489753
* ↑ (1988) "BEOGRADSKA KONFERENCIJA NEANGAŽOVANIH. NESVRSTANOST - Brionska izjava predsednika Tita, Nasera i Premijera Nehrua, jula 1956.", Jugoslavija 1918–1988: Tematska zbirka dokumenata, 2 (in sh), Belgrade : Izdavačka radna organizacija "Rad". 1078–1084 p. ISBN 9788609001086.
* ↑ Fidel Castro speech to the UN in his position as chairman of the non-aligned countries movement 12 October 1979.
* ↑ "Pakistan & Non-Aligned Movement" Diellaouet eno. Board of Investment, Gouarnamant ar Pakistan. 2003.
* ↑ XVvet kuzuliadeg luskad ar broioù distag diouzh ar bloc'hoù, e Sharm El Sheikh, 11–16 a viz Even 2009: Kuzuliadegoù kozh diellaouet eno
* ↑ 18th Summit of Non-Aligned Movement gets underway in Baku (en).
* ↑ No:267/21, Information of the Press Service Department of the Ministry of Foreign Affairs of the Republic of Azerbaijan on the Mid-Term Ministerial Conference of the Non-Aligned Movement (en).
* ↑ NAM Summits. Non-Aligned Movement. “Nicolás Maduro Moros, President of the Bolivarian Republic of Venezuela, who was elected by acclamation as Chair of the Non-Aligned Movement (NAM)”
* ↑ Fidel Castro, o paouez bezañ oberataet eus ar bouzelloù, ne oa ket evit kemer perzh er guzuliadeg hag a gasas en e lec'h e vreur yaouank, Raúl Castro. Sellet ouzh "Castro elected President of Non-Aligned Movement Nations" Diellaouet eno. People's Daily. 16 September 2006.